
(с осигурено безплатно обучение)
Поделение за товарни превози Пловдив (ПТП По) е поделение на „БДЖ-Товарни превози” ЕООД. Предметът на дейност на ПТП По е предоставяне на локомотиви за превоз на влакове и извършване на маневра, поддръжка и ремонт на тягов подвижен състав, организация на превоз на товари и експлоатация, ремонт, поддръжка и опазване на товарния вагонен парк.

В момента търсим да обучим и назначим отговорни и мотивирани кандидати за позицията „Специалист, обработка и контрол на документи, митнически режим“-Бургас.

Като част от нашия екип, Вие ще имате следните задължения:

-Обслужване на клиенти и спедитори - товародатели и товарополучатели, за организиране и извършване на превози на товари с железопътен транспорт;
-Приемане на заявките за осигуряване на празни вагони за натоварване, собственост на „БДЖ - Товарни превози" ЕООД и тези за отвозване на натоварени и на празни частни вагони, предадени от клиентите по електронен път и изпращане за одобрение;
-Проверка на превозните документи;
-Предаване на съответните екземпляри от товарителниците и придружителните документи на клиентите за митническо оформяне на пратката;
-Въвеждане чрез система e-BDZCargo на превозните документи;
-Лично извършване на търговски преглед на вагоните;
-Предоставяне на предварителна информация на клиенти и спедитори за подаване на вагоните;
-Поставяне на БДЖ пломби и мерене на вагоните на вагонен кантар.

Успешният кандидат трябва да притежава средно образование.

Правоспособността, необходима за заемане на длъжността е „Ръководител търговска експлоатация”. Тя ще бъде придобита чрез обучение, след сключване на договори с избраните кандидати. След успешното завършване на курса, кандидатите се задължават да постъпят на работа в системата на „БДЖ - Товарни превози” ЕООД на длъжност „Специалист, обработка и контрол на документи, митнически режим“ за срок от 5 (пет) години. Всички одобрени по документи кандидати преминават медицински преглед преди стартиране на обучението и предоставят свидетелство за съдимост.

Продължителността на курса е 336 часа, от които теория и учебна практика - 208 учебни часа, както следва: 168 учебни часа по теория; 40 часа учебна практика; Производствена практика /стаж/ - 128 часа. До производствена практика /стаж/ се допускат само успешно завършилите теоретичното обучение. До изпити за професионална квалификация се допускат само успешно провелите производствената практика /стаж/.


НАШЕТО ПРЕДЛОЖЕНИЕ:

- Осигурено безплатно обучение;
- Безплатно пътуване с железопътен транспорт за курсистите от местоживеенето до мястото на обучението;
- Месечна издръжка в размер на минималната работна заплата за страната за периода на обучението;
- Основно месечно трудово възнаграждение: 765,92 евро;
- Режим на работа: сменен, вкл. нощен труд;
- Социални придобивки: ваучери за храна, ползване на почивна база и др., договорени в Колективен трудов договор

В случай, че позицията Ви интересува и отговаряте на посочените изисквания, изпратете Вашата автобиография с актуална снимка и мотивационно писмо на e-mail: tp_bc_bs@bdzcargo.bg

Документи за кандидатстване за обявената позиция се приемат и лично или по пощата на адрес: гр. Бургас, бул. „Иван Вазов” № 11, „БДЖ – Товарни превози” ЕООД.

Само одобрените по документи кандидати ще бъдат поканени на интервю. Всички данни, предоставени от кандидатите са защитени по смисъла на ЗЗЛД.


 





